# Suomen Aikuisurheiluliitto SAUL ry:n Ympäristövastuusuunnitelma 2024

Sitoudumme Suomen Olympiakomitean urheiluyhteisöjen vastuullisuusohjelmaan 2020–2024, joka sisältää seuraavaa:

Tavoite: Vähennämme urheilun ympäristövaikutuksia ja teemme osamme ilmastonmuutoksen hillinnässä sekä energian säätämisessä. Tunnistamme merkittävimmät urheilun ympäristövaikutukset ja teemme toimenpiteitä vaikutusten vähentämiseksi. Näytämme esimerkkiä ympäristön huomioimisessa.

Toimenpiteet:

* Tunnistamme ja arvioimme oman toimintamme ympäristövaikutukset.
* Vähennämme urheilun ympäristövaikutuksia muokkaamalla toimintatapojamme mm. kilpailujärjestelmien, tapahtumien järjestämisen, varusteiden, kulkutapojen, liikuntapaikkojen ja hankintojen osalta.
* Viestimme ympäristöasioistamme ja -teoistamme aktiivisesti
* Laadimme ympäristöohjelman, jonka toteutumista seuraamme ja arvioimme

Ympäristövaikutusten kartoitus on tehty Vastuullisuusklinikan arviointilomakkeella lokakuussa 2021 ja sen tulosten perusteella tehtiin suunnitelma vuodelle 2022. Suunnitelman toteutumista on arvioitu kunkin vuoden lopussa ja valittu seuraavat kolme tavoitetta ja niihin liittyvät toimenpiteet vuodelle 2024:

1) Matkustuksesta tulevien päästöjen vähentäminen

* Henkilökunta suosii työmatkoillaan julkisia liikennevälineitä tai polkupyörää enemmän kuin yksityisautoilua. Lisäksi etätyömahdollisuus säilytetään.
* Valiokunnat, hallitus ja työryhmät kokoontuvat aina myös etänä, jotta pitkänmatkalaisten ei tarvitse matkustaa kokouspaikalle. (ennen Helsinkiin)
* Edistämme urheilijoiden ja toimitsijoiden yhteiskyytejä kilpailuihin muistuttamalla Kyytipörssistä. Arvioimme käyttökokemusta ja toimivuutta vuoden alusta lähtien ja teemme palautekyselyn kehittääksemme toimintaa edelleen.
* Kilpailujärjestäjien kanssa kerromme julkisen liikenteen kulkureiteistä kilpailupaikkakunnilla.

2) Hankinnat ja materiaalitehokkuus

* Huomioimme tekstiilihankinnoissa tuotteiden ekologisuuden ja kotimaisuusasteen.
* Vältämme tapahtumakohtaisten tai vuosiluvulla merkittyjen tuotteiden jäämistä varastoon suunnittelemalla ajattomia tekstiilejä ja oheistuotteita.
* Edustusasuja ei tilata varastoon, vaan niitä teetetään vain tilauksesta ennen kansainvälisiä kisoja.
* Oheistuotteiden hankinnassa suosimme ekologisia ja kierrätettäviä materiaaleja.
* Tilojen ja laitteiden yhteiskäyttö Sporttitalon muiden vuokralaisten kanssa sekä jätteiden huolellinen lajittelu jatkuvat.
* Kierrätämme käyttökelvottomat mitalit metallinkeräykseen ja nauhat uusiokäyttöön.
* Toimitamme pakkausmateriaalit (pahvi, muovi, styrox yms.) niiden keräyspisteisiin
* Kokousmateriaaleja ei tulosteta, vaan välitetään osallistujille sähköisesti.
* Uutena toimenpiteenä mahdollistetaan mitalien kierrätys heti kilpailupaikalla palkintojenjaon jälkeen.

3) Ympäristöviestintä ja vaikuttaminen

* Pidämme viestinnässämme esillä energiansäästötapoja ja omia kestävän kehityksen valintojamme.
* Kannustamme sosiaalisessa mediassa urheilijoita käyttämään yhteiskyytejä.
* Tiedotamme kilpailupaikkakuntien julkisesta liikenteestä.
* Osallistumme energiansäästökampanjoihin.

Seuranta ja päivitys: Toimenpidetavoitteiden toteutumista arvioidaan vuoden 2024 lopussa ja suunnitelmaa päivitetään tarvittaessa vuodelle 2025.

Ympäristövastuusuunnitelman vastuuhenkilö on Karita Soukko, SAUL järjestösihteeri.